COM7 บวกเกือบ 5% ลุ้นกำไร Q4/59 ทำนิวไฮ
COM7 บวกเกือบ 5% ลุ้นกำไร Q4/59 ทำนิวไฮ ล่าสุด ณ เวลา 15.38 น. ราคาอยู่ที่ 12.00 บาท บวก 0.50 บาท หรือ 4.35% สูงสุดที่ 12.10 บาท ต่ำสุดที่ 11.60 บาท มูลค่าซื้อขายที่ 101.15 ล้านบาท โบรกฯ แนะ “ซื้อ” ชูเป้า 13.50 บาท
16 ก.พ. 2560

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 15.38 น. ราคาอยู่ที่ 12.00 บาท บวก 0.50 บาท หรือ 4.35% สูงสุดที่ 12.10 บาท ต่ำสุดที่ 11.60 บาท มูลค่าซื้อขายที่ 101.15 ล้านบาท 

ด้านบล.เคทีบี (ประเทศไทย) แนะนำ “ซื้อ” COM7 ราคาเป้าหมาย 13.50 บาท/หุ้น โดยคาด COM7 จะประกาศผลการดำเนินงานช่วงไตรมาส 4/59 โดยมีกำไรสุทธิที่ประมาณ 118.7 ล้านบาท (เพิ่มขึ้น 30.8% จากไตรมาสก่อน, เพิ่มขึ้น 12.7% จากปีก่อน) ทำ New High ใหม่ของบริษัท มีแรงหนุนหลักจากรายได้ที่เพิ่มขึ้นด้วยการเปิดตัว iPhone7 ซึ่งมีโปรโมชั่นร่วมกับ TRUE ที่ค่อนข้าง aggressive ลูกค้าที่ซื้อเครื่องพร้อมแพคเกจรับ 4G ฟรี โดยการเปิดตัวในครั้งนี้ได้รับผลตอบรับค่อนข้างดี, มาตรการกระตุ้นเศรษฐกิจ ค่าใช้จ่าย 15,000 นำไปหักภาษี หรือมาตรการ “ช็อปช่วยชาติ” ส่งผลให้มีแรงซื้อเพิ่มขึ้นมากกว่าช่วงที่ผ่านมา ขณะที่ช่วงไตรมาส 4 จะเป็นช่วยไฮซีซั่นของบริษัท และบริษัทมีการรับรู้รายได้จากช็อป บางกอก เทเลคอม เป็นเวลา 1 เดือน